Jeff Bradstreet

James Jeffrey Bradstreet (født 6. juli 1954 i Rutherford County i Nord-Carolina i USA, død 19. juni 2015) kjent som Jeff Bradstreet, var en amerikansk lege, homøopat og predikant.

Bradstreet fikk sin legelisens i 1984 etter å ha tatt sin utdannelse ved University of South Florida. Han drev International Child Development Resource Center i Florida, medisinpraksis i Georgia og en homøopatisk klinikk i Arizona."Autism Specialist" Blasted by Omnibus Special Master Quackwatch Han underviste også i nevrovitenskap og om barns utvikling ved Southwest College of Naturopathic Medicine.

I 1994 fikk Bradstreet en sønn som senere viste seg å være autist.The Age of Autism: Homeschooled UPI Han mente da at denne tilstanden var utløst av en kvikksølvforbindelse i en vaksine gutten fikk da han var 15 måneder gammel. Senere har han publisert rapporter hvor han hevder en sammenheng mellom kvikksølvforgiftning og autisme, en hypotese som avvises av det vitenskapelige miljø. Han mottok også kritikk for å ha prøvd å behandle autistiske barn med kelatterapi.Anti-vaccine doctor behind ‘dangerous’ autism therapy found dead. Family cries foul. The Washington Post

I juni 2015 ble Bradstreets klinikk i Georgia gjennomsøkt av agenter fra Food and Drug Administration på jakt etter bevis for ulovlig virksomhet.Here's Why Authorities Searched The Offices Of Controversial Autism Doctor Bradstreet Forbes Få dager senere ble han funnet død etter det som ble betraktet som et selvmord.Anti-Vaccine Doctor Jeff Bradstreet Dead in Apparent Suicide NBC News

 Referanser 

Kategori:Leger fra USA
Kategori:Vaksinemotstandere fra USA
Kategori:Personer fra Rutherford County i Nord-Carolina
Kategori:Personer innen alternativ behandling